Shigeru Mizuki

Shigeru Mizuki (; 8. maaliskuuta 1922 – 30. marraskuuta 2015) oli japanilainen mangaka. Hänen tunnetuin teoksensa on vuonna 1959 alkanut Gegege no Kitarō, joka esitteli kokonaan uusille sukupolville japanilaisen kansanperinteen henkiolennot, yōkait.

Sakaiminatossa syntynyt Mizuki päätyi toisessa maailmansodassa armeijan mukana Uuden-Britannian saarelle Papua-Uuteen-Guineaan. Hän sairastui malariaan, menetti toisen kätensä ja joutui sotavangiksi. Sodan jälkeen hän työskenteli elokuvateatterissa ja kamishibai-esitysten kuvitusten piirtäjänä. Sarjakuvan pariin hän siirtyi monen muun kamishibai-piirtäjän tapaan 50-luvulla, kun televisio alkoi tehdä kamishibaista katoavaa kansanperinnettä.

Mizukille on myönnetty useita palkintoja, kuten Kōdanshan mangapalkinto. Hänet on saanut myös Shiju hoshō -kunniamerkin. Hän on tehnyt mangan Adolf Hitlerin elämästä, ja hänen maalauksiaan on ollut näyttelyissä.

Lähteet

Aiheesta muualla 
 

Japanilaiset sarjakuvantekijät
Amputoidut henkilöt
Vuonna 1922 syntyneet
Vuonna 2015 kuolleet